Maktab Mahmud

Maktab Mahmud atau Al-Maahad Al-Mahmud merupakan sebuah Sekolah Agama dibawah naungan Sultan Kedah. Pembelajaran akedemik dan silibus al-Azhar diajar di sini. Telah terdapat sebanyak 12 cawangan Maktab Mahmud seluruh Kedah. Lokasi asalnya di Alor Star, Kedah. Motonya ialah 'Al-Ilmu Nur'.

Sejarah 
Maktab Mahmud telah ditubuhkan pada hari hari Jumaat 29 Rabiul Awal 1355 H bersamaan 19 Jun 1936. Perletakan batu asas telah disempurnakan oleh DYMM Tunku Mahmud Ibni Al Marhum Sultan Ahmad Tajuddin Mukarramul Shah, selaku Raja Pemangku dan Presiden Majlis Negeri Kedah. Maktab Mahmud kemudiannya dibuka secara rasminya oleh DYMM Sultan Abdul Hamid Halim Shah, Sultan Negeri Kedah Darul Aman pada ketika itu.

Tujuan utama Baginda adalah untuk menjadikan sebagai pusat penyebaran agama Islam, Bahasa Arab serta melahirkan tokoh-tokoh agama. Tambahan pula Baginda berpendapat Negeri Kedah memerlukan Kolej Islam setanding dengan sekolah-sekolah Inggeris pada masa itu, sistem pendidikannya menggunakan sistem pendidikan Mesir (Al-Azhar) .

Maktab ini ditadbirkan oleh satu Jawatankuasa Penasihat yang dilantik dengan perkenan Sultan Kedah.  Menteri Besar biasanya menjadi Pengerusi Jawatankuasa Penasihat itu dan Guru Besar Maktab sebagai Setiausaha.  Jawatankuasa dilantik daripada golongan ulama dan Sheikul Islam dan kuasa pentadbirannya terletak di bawah kuasa pejabat Hal Ehwal Agama Islam Kedah .

Sumbangan Maktab Mahmud melahirkan tokoh-tokoh perjuangan kemerdekaan menentang Malayan Union dengan menubuhkan Persatuan Ulama Kedah pada 9 Februari 1946 yang telah berjaya menyatukan keseluruhan ulama Kedah menentang Malayan Union.

Maktab Mahmud dibiayai sepenuhnya oleh Kerajaan Negeri Kedah Darulaman dan dinaungi oleh Sultan Kedah. Maktab Mahmud hanya terdiri daripada pelajar-pelajar putera sahaja semenjak awal penubuhannya sehingga 31 Disember 1972. Sekolah Agama Tarbiah Islamiah, Jalan Pegawai dicantumkan dengan Maktab Mahmud dan disatukan dibawah pentadbiran Lembaga Maktab Mahmud menurut Enakmen Lembaga Maktab Mahmud 1967. Lembaga yang ditubuhkan bertanggungjawab menguruskan urusan-urusan pentadbiran, kewangan, perkhidmatan, pendidikan dan lain-lain. Bermula dari penyatuan itu, Maktab Mahmud telah membuka peluang pendidikan kepada pelajar-pelajar puteri.

Penubuhan 12 Maktab Mahmud di 12 daerah di Kedah melambangkan iltizam kerajaan negeri dalam memartabatkan pendidikan agama Islam di Kedah dan memastikan rakyatnya mendapat pendidikan yang sempurna .

, Haji Wan Idris telah merantau ke sebelah barat semenanjung bermula dari Johor beliau turun ke Melaka sehingga ke Perak dan didapati banyak sekolah agama ketika itu masih tergendala dan ditutup walaupun perang Jepun sudah tamat. Sehinggalah beliau sampai ke Kedah, beliau mendapati ada sebuah sekolah di Alor Setar yang sangat masyhur di negeri itu iaitu Maktab Mahmud3 yang terus beroperasi walaupun ketika Perang Jepun4. Beliau cuba memohon untuk memasuki Maktab tersebut. Malangnya permohonan beliau itu ditolak atas alasan pihak maktab tidak menerima pelajar dari luar Kedah. Namun, pihak sekolah memberikan cadangan sekiranya beliau tetap ingin memasuki maktab tersebut, beliau boleh cuba memohon secara bersurat terus kepada Sultan Kedah sendiri kerana kuasa tertinggi terletak di tangan sultan.

Kerana tekad yang kuat untuk memasuki Maktab Mahmud, beliau telah mengutuskan surat kepada baginda sultan. Suratnya mendapat perhatian khusus pihak istana yang akhirnya bukan sahaja baginda memperkenankan permohonan beliau itu malah syarat kemasukan telah dipinda bagi membolehkan pelajar luar Kedah untuk turut memohon. Secara tak langsung Haji Wan Idris telah berjasa kepada pelajar-pelajar lain dari luar Kedah untuk mendapat peluang pendidikan di Maktab Mahmud yang terkenal itu. Haji Wan Idris menjadi pelajar Maktab Mahmud sehingga tamat pengajian.

Daftar Maktab Mahmud 
~ Kerajaan Negeri ~
 Maktab Mahmud Alor Star
 Maktab Mahmud Yan

~ SABK ~
 Maktab Mahmud Langkawi
 Maktab Mahmud Bandar Baharu 
 Maktab Mahmud Padang Terap
 Maktab Mahmud Pendang
 Maktab Mahmud Baling
 Maktab Mahmud Sik
 Maktab Mahmud Kulim
 Maktab Mahmud Merbok
 Maktab Mahmud Kuala Muda
 Maktab Mahmud Pokok Sena

Maktab Mahmud Alor Star, Maktab Mahmud Yan dan Maktab Mahmud Langkawi merupakan Sekolah Agama Negeri sejak awal penubuhan lagi berbanding Maktab Mahmud cawangan lain yang asalnya Sekolah Agama Rakyat dan tidak mahu memasuki kelompok Sekolah Agama Bantuan Kerajaan

Syarat kemasukan

Syarat kemasukan bagi tingkatan 1 
1)Warganegara Malaysia 

2)Syarat Kemasukan:
Maktab Mahmud Alor Star:
Lulus minima 4A 1B (48 mata)dalam peperiksaan Percubaan UPSR Peringkat Negeri 
Maktab Mahmud Yan, Pokok Sena dan Pendang:
Lulus minima 3A 2B (46 mata)dalam peperiksaan Percubaan UPSR Peringkat Negeri 
Bagi Maktab Mahmud Daerah yang lain
Lulus minima 40 mata dalam peperiksaan Percubaan UPSR Peringkat Negeri 

Catatan: Perkiraan mata adalah seperti berikut:
A=10 mata, B= 8 mata, C= 6 mata dan D=4 mata.

3)Kelayakan masuk:
Lulus Ujian Bertulis Maktab Mahmud
Lulus dalam Ujian Membaca al-Quran
Bergantung kepada kekosongan tempat belajar

Syarat kemasukan bagi tingkatan 4 
 Mendapat tawaran belajar daripada Lembaga Maahad Mahmud atau Kerajaan Negeri Kedah selepas keputusan PMR diumumkan.
 Mendapat sekurang-kurangnya 1A, lulus dlm bahasa Arab dan tiada E.(Maktab Mahmud Cawangan)
 Tiada sebarang tunggakan bayaran (asrama, PIBG, SPBT, tuisyen, koperasi dll)
 Tiada sebarang masalah disiplin
 Pelajar yang tidak mendapat tawaran boleh membuat rayuan

Tokoh

Arkib berita 
 Sultan Kedah Perkenan Maktab Mahmud Jadi SABK 
 Maktab Mahmud reigns 
 Kembar dapat 14A dalam SPM 
 Bermula daripada pemberita sambilan 
 Maktab Mahmud sambut ulangtahun ke 75  
 Fire Razes Maktab Mahmud Alor Star Dorm 
 Maktab Mahmud Serah Surat Hasrat Sertai SABK

Pautan luar 
 Portal Rasmi Lembaga Maktab Mahmud
 ePermohonan Pelajar Maktab Mahmud (eppMM)
 Persatuan Alumni Maktab Mahmud

Rujukan
 

Sekolah menengah di Kedah